Беседа:Печенеги

message: Мисля, че структурата е прекалено насечена. Няма смисъл всеки абзац да е отделно подзаглавие. Например: "Печенегите в състава на други народи", "Материални следи", "Топоними с печенежки произход" могат да бъдат махнати (само заглавията, не съдържанието, разбира се!), а целият раздел "Печенежкото наследство" да влезе в раздела "Език и култура". "Вяра" и "Погребални обичаи" също са твърде близки проблеми, за да се разглеждат в различни раздели. Не би било зле и "Социална организация" да се обедини с "Език и култура" (може би под ново, по-общо заглавие), защото двата проблема са по-близки. Така ще има една голяма секция от статията за политическата история и втора голяма секция - за културната и социалната история. Възражения?--Добри 11:46, 11 февруари 2008 (UTC)
replies: text: От моя страна няма възражения. Ако разбирам добре, Печенежкото наследство ще се запази като обособена единица - подраздел в Културния/Социално-културния раздел. Имаш ли идея какво да е заглавието на новия мегараздел?--Simin 01:23, 12 февруари 2008 (UTC)
replies: text: :Големият раздел: "Общество и култура (на печенегите)"; малките раздели: 1. "Социална организация", 2. "Език", 3. "Вяра и обичаи", 4. "Културно наследство". Списъкът с топонимите в отделна страничка, свързана с препратка за тази.--Добри 08:51, 12 февруари 2008 (UTC)

text: Става. За топонимите също съм си мислил да се отделят.--Simin 15:16, 12 февруари 2008 (UTC)
thread_title:  Предложение за структурата 

message: Премествам тук пасаж от статията без източник:
Според византийския историк Георги Кедрин в борбата с печенегите на византийците помага княз Михаил български - информация, която Васил Златарски свързва със сведенията от Народното житие на Св. Гаврил Лесновски, в което се говори за български княз Михаил, който воювал с "поганци", т.е. езичници.
Работата е там, че проверих Кедрин в ГИБИ, том VI, с. 312-320, и не намерих този "Михаил български". Вместо него има Михаил Аколут (византиец) и български войски (т. е. от тема България) с различни военачалници. Поправете, ако не съм дочел нещо!--Добри 12:52, 11 февруари 2008 (UTC)
replies: text: Опитвам се да се сетя откъде съм го взел. Мисля, че е Златарски, с. 93, но виждам, че е цитирано неточно. Другата възможност е това да е от "Стара българска литература, т.4., Житиеписни творби", съставителство и редакция Климентина Иванова, София 1986, с. 569 - бележка към житието на св. Гавриил, в която се интерпретира пасажа за "българския княз", като феодал, воювал с печенегите. Там обаче не се говори за Кедрин и т.н. Разбира се, предимство има самият извор, а тъй като тази информация не е особено важна за статията, мисля, че просто може да отпадне.--Simin 01:23, 12 февруари 2008 (UTC)
thread_title:  "Михаил Български" 

message: Знам, че обещах отдавна на Симин, но ми е много зор с тоя унгарски и помолих Максвал , но той явно нещо не го забеляза. Та ако ми кажете кое в унгарската версия ви се струва интересно мога да опитам.--Мико Ставрев 09:10, 12 февруари 2008 (UTC)
replies: text: Мен ме интересуваха главно печенежко-унгарските връзки, но после импровизирах раздел Печенегите и Унгария на базата на един румънски източник. Добре ще е, ако може да се добави нещо повече.--Simin 15:16, 12 февруари 2008 (UTC)
thread_title: Унгарска